ZAPISNIK

35. sjednice Vijeća Mjesnog odbora Kupinečki Kraljevec I.,
održane 26. veljače 2024. (ponedjeljak),
 s početkom u 20,00 sati
Nazočni članovi Vijeća: Žarko Vučak, Ivana Pogačić, Lucija Josipović i Stjepan Barić.
Nenazočni članovi Vijeća: Darko Pereković.
Zapisnik vodi: Lidija Špišić, stručni referent za rad tijela mjesne samouprave.
Predsjedava: Žarko Vučak, predsjednik Vijeća.
      Predsjednik Vijeća, pozdravlja nazočne, konstatira da sjednici nazoči većina članova Vijeća (4/5)  što znači da Vijeće može pravovaljano odlučivati te otvara 35. sjednicu Vijeća. 
      Predlaže da Vijeće započne s radom te da prije usvajanja dnevnog reda usvoji zapisnik 34. sjednice. Otvara raspravu.      
       Vijeće je jednoglasno (4 „za“) usvojilo zapisnik 34. sjednice.
Predsjednik Vijeća konstatira da su članovi Vijeća prije sjednice primili prijedlog dnevnog reda. Obrazlaže potrebu izmjene i dopune dnevnog reda, pita ima li drugih prijedloga te otvara raspravu. Budući da nema drugih prijedloga, Predsjednik Vijeća predlaže dopunu dnevnog reda sa točkom: 
„2. Prijedlog zaključka o potrebi  uvođenja telefonske linije i interneta u objektu mjesne samouprave, Mrakov breg 1“. Točka 2. postaje točka 3. te glasi: „3. Prijedlog zaključka o stanju sigurnosti oko objekta mjesne samouprave, Mrakov breg 1, potrebi postavljanja videonadzora i potrebnom pojačanom policijskom nadzoru“. Točke 3. i 4. postaju točke 4. i 5. 

        Budući da je Vijeće jednoglasno (4 „za“) usvojilo izmjenu i dopunu dnevnog reda, predsjednik Vijeća konstatira da ista postaje sastavni dio prijedloga dnevnog reda te ga daje na glasovanje.
      Vijeće je jednoglasno (4 „za“) usvojilo
dnevni red:
1. Prijedlog zaključka o potrebi  uređenja ulice Juričkov put iz Programa održavanja komunalne infrastrukture na području Gradske četvrti Brezovica u 2024.
2. Prijedlog zaključka o potrebi  uvođenja telefonske linije i interneta u objektu mjesne samouprave, Mrakov breg 1
3. Prijedlog zaključka o potrebi postavljanja videonadzora i potrebnom pojačanom policijskom nadzoru
4. Informacija o realizaciji akcije „Izvanredno održavanje dijela Grančarske ulice i ulice Kraljevečki brijegi“

5. Obavijesti, pitanja i prijedlozi          

Ad 1)  Prijedlog zaključka o potrebi  uređenja ulice Juričkov put iz Programa održavanja 
            komunalne infrastrukture na području Gradske četvrti Brezovica u 2024.

Predsjednik Vijeća, Žarko Vučak konstatira da su članovi Vijeća primili Prijedlog zaključka u pisanom obliku, obrazlaže isti te otvara raspravu.
            Nakon kraće rasprave,  predsjednik daje Prijedlog  zaključka na glasovanje.
             Vijeće je jednoglasno (4 „za“)  donijelo 
ZAKLJUČAK

o potrebi  uređenja ulice Juričkov put iz Programa održavanja komunalne infrastrukture na području Gradske četvrti Brezovica u 2024.

1. Vijeće Mjesnog odbora Kupinečki Kraljevec I., na zahtjev stanovnika razmotrilo je potrebu uređenja ulice Juričkov put iz redovitog održavanja nerazvrstanih cesta.

2. Kako je prilikom eksploatacije šume, kod izvlačenja drvne mase došlo do velikih oštećenja kolnika i neprohodnosti ulice, a time i nemogućnosti stanovnika da dođu do svojih objekata, Vijeće smatra zahtjev stanovnika opravdanim.

3. S obzirom na navedeno te na povoljne vremenske uvjete, Vijeće traži da se  iz Programa održavanja komunalne infrastrukture na području Gradske četvrti Brezovica u 2024.; redovitog održavanja nerazvrstanih cesta, odmah pristupi navoženju kamenog materijala  i uređenju prometnice. 

     4.   Ovaj zaključak dostavlja se Vijeću Gradske četvrti Brezovica na dalje postupanje
Ad 2) Prijedlog zaključka o potrebi  uvođenju telefonske linije i interneta u objektu mjesne 
          samouprave, Mrakov breg 1
          Predsjednik Vijeća, Žarko Vučak konstatira da su članovi Vijeća primili Prijedlog zaključka u pisanom obliku, obrazlaže isti te otvara raspravu.
         Budući da se nitko nije javio za riječ, Prijedlog zaključka daje na glasovanje.          
          Vijeće je jednoglasno (4 „za“) donijelo

ZAKLJUČAK

o potrebi  uvođenja telefonske linije i interneta u objektu mjesne samouprave, Mrakov breg 1 

1. Vijeće Mjesnog odbora Kupinečki Kraljevec I., ponovo je raspravilo potrebu uvođenja telefonske linije i interneta u objekt mjesne samouprave, Mrakov breg 1. 

2. Vijeće stoji kod svojih ranijih  zahtjeva vezano za uvođenje telefonske linije i interneta i izražava nezadovoljstvo što taj zahtjev nije riješen. 

3. Na sve ranije zahtjeve Vijeća Mjesnog odbora Kupinečki Kraljevec I. nadležne službe u Gradu Zagrebu nisu realizirale uvođenje telefonske linije i interneta uz obrazloženje da operateri nisu u mogućnosti pružiti tražene usluge. 

4. Podsjećamo da su tvrtka koja je radila u objektu administrativne poslove katastarske izmjere pa kasnije i škola koja je privremeno uselila u objekt, za svoje potrebe osigurale mobilni internet. 

5. S obzirom na navedeno, Vijeće ponovo traži da nadležne službe Grada Zagreba žurno u objektu osiguraju uvođenje telefonske linije i Internet s Wi-Fi  mrežom, a ukoliko to nije moguće,  minimalno mobilni internet s Wi-Fi mrežom.

Ad 3) Prijedlog zaključka o stanju sigurnosti oko objekta mjesne samouprave, Mrakov breg 1, potrebi postavljanja videonadzora i potrebnom pojačanom policijskom nadzoru 

          Predsjednik Vijeća, Žarko Vučak konstatira da su članovi Vijeća primili Prijedlog zaključka u pisanom obliku. Otvara raspravu.
          Potpredsjednica Vijeća, Ivana Pogačić upoznala je članove Vijeća sa nedavnom devastacijom igrališta kod objekta mjesne samouprave te da je o navedenom upoznala predsjednika Vijeća Gradske četvrti Brezovica.
         Nakon kraće rasprave svih nazočnih članova Vijeća, predsjednik daje na glasovanje Prijedlog zaključka.

         Vijeće je jednoglasno (4 „za“) donijelo

ZAKLJUČAK

o stanju sigurnosti oko objekta mjesne samouprave, Mrakov breg 1, potrebi postavljanja videonadzora i potrebnom pojačanom policijskom nadzoru 

1. Vijeće Mjesnog odbora Kupinečki Kraljevec I. potaknuto vandalskim uništavanjem parkovne  i druge opreme i pritužbama građana na buku,  raspravilo je stanje sigurnosti na prostoru oko objekta mjesne samouprave i igralištu.  

      2. Vijeće je ogorčeno  i zabrinuto lošim stanjem i predlaže sljedeće mjere:

a) odmah poduzeti mjere za što žurnije osiguranje videonadzora objekta i okoliša objekta mjesne samouprave, Markov breg 1;

b) zatražiti od nadležne policijske postaje obilazak igrališta i parka kod objekta mjesne samouprave  u večernjim satima.  

    3. Ovaj zaključak dostavlja se Vijeću Gradske četvrti Brezovica na dalje postupanje.

Ad 4) Informacija o realizaciji akcije „Izvanredno održavanje dijela Grančarske ulice i ulice 
          Kraljevečki brijegi“
       Predsjednik Vijeća, Žarko Vučak informira članove Vijeća da je natječaj za izvanredno održavanje dijela Grančarske ulice i ulice Kraljevečki brijegi zatvoren 21. veljače.
         Potpredsjednica Vijeća, Ivana Pogačić navodi da je projekt dobar  te da su radovi planirani u dvije faze. Prva faza obuhvaća dionicu ulice Kraljevečki brijegi, od raskrižja s ulicom Ograja do raskrižja s ulicom Kraljevečka cesta.
         Predsjednik Vijeća, Žarko Vučak navodi da ga zanima koliko se ponuđača radova javilo i jesu li ponude u okviru osiguranih sredstava te da još nakon odabira izvođača i proteka žalbenog roka treba provesti natječaj za nadzor. 
Ad 5) Obavijesti, pitanja i prijedlozi 
          Lucija Josipović ističe potrebu rješavanja potencijalnog  klizišta u Školskoj ulici budući da je uočeno da  kolnik i dalje propada.

          Stjepan Barić navodi da je informiran od strane voditelja Područnog odsjeka Brezovica da se neće šodrati ceste u kojima nema stanovnika. Mišljenja je da ta odluka nije u skladu s potrebama lokalnog stanovništva i šire, budući da  navedene puteve ne koristi samo lokalno stanovništvo. 
          Lucija Josipović iznosi da se nakon istovarivanja digestata iz svinjogojske farme na Kraljevečko polje naseljima Starjak i Kupinečki Kraljevec širi nesnosan smrad te da bi trebalo ispitati što može  Vijeće Mjesnog odbora poduzeti u cilju rješavanja ove problematike s obzirom na saznanja da su Vijeća Mjesnih odbora Botinec i Brezovica bila suočena s istim problemom te su se uključila u rješavanje.
          Potpredsjednica Vijeća, Ivana Pogačić  navodi da je gospodarskim programom utvrđeno razdoblje tijekom kojeg je dozvoljeno pognojavanje digestatom i uvjeti. 

          Žarko Vučak upozorava na potrebu i problematiku uzorkovanja digestata.
          Budući da se nitko ne javlja za riječ, predsjednik Vijeća zaključuje 35. sjednicu Vijeća Mjesnog odbora Kupinečki Kraljevec I.

           Dovršeno u 21,05  sati.
         Zapisnik vodila:
            Lidija Špišić
     KLASA: 024-08/24-003/428
     URBROJ: 251-13-11-8/005-24-2
     Kupinečki Kraljevec, 26. veljače 2024. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
	Izvješće o glasanju

na 35. sjednici Vijeća Mjesnog odbora Kupinečki Kraljevec I.,

26. veljače 2024.

